**Австрийските авиолинии прекратяват всички полети от 18 март**

Австрийските авиолинии прекратяват временно всички полети от сряда вечер, 18 март 2020 г. до 28 март. Ограничението е във връзка с наложените вече рестрикции за пътуване по целия свят, както и спадът в търсенето на този тип транспорт, съобщават от авиокомпанията.

Последният полет за момента, който ще се извърши от Чикаго с номер на полет OS 066, ще кацне във Виена на 19 март 2020 г. в сутрешните часове.

Всички пътници с резервирани билети за този период ще бъдат пренасочени по възможност към други авиолинии.

При необходимост от съдействие:

Телефони на посолството ни във Виена: +43 1 505 31 13; +43 1 505 64 44.

Ситуационният център на МВнР в София: +359 2 948 24 04; +359 2 971 38 56; +359 2 948 30 52; +359 2 948 2552; +359 2 948 20 85 и на имейл адрес crisis@mfa.bg.